Diari Oficial de la Generalitat Valenciana


Sumari del DOGV 3203, del 13-03-1998 (1998/1726)

Rotlle d'apel·lació número 389/95. Cèdula de notificació.
---------------------------------------------------------

### Dades del document

Número de DOGV
:   3203

Data del DOGV
:   13-03-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/1726


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 389/95. Cèdula de notificació. [1998/A1726]
  
La Secció Sisena de l'Audiència Provincial de València ha dictat en el rotlle d'apel·lació número 389//1995 la sentència que té l'encapçalament i part dispositiva següents:
  
«Sentència número 912
  
Secció Sisena de l'Audiència Provincial de València
  
President: Vicente Ortega Llorca.
  
Magistrats:
  
- Rafael Sempere Doménech.
  
- Asunción Mollá Nebot.
  
València, 5 de novembre de 1997
  
La Secció Sisena de l'Audiència Provincial de València, sent-ne ponent la magistrada Asunción Mollá Nebot, ha vist les actuacions de judici de menor quantia promogudes davant el Jutjat de Primera Instància número 3 de Carlet per la Mercantil Ricre, SL, contra Frutas Macario SL, i Soport Logistic Transport, SL, sobre la reclamació d'una quantitat. Aquestes actuacions estan pendents davant aquesta Secció en virtut del recurs d'apel·lació interposat pel demandant Mercantil Ricre, SL, representat per la procuradora María Ángeles Miralles Ronchera i dirigit pel lletrat Salvador Collado Mascarell. Hi ha comparegut el demandat apel·lat Frutas Macario, SL, representat pel procurador Eladio Sin Cebriá i dirigit pel senyor Alfonso Soler Llorca, i no hi ha comparegut el demandat apel·lat Soport Logistic Transport, SL.
  
Decisió
  
Estimem el recurs d'apel·lació interposat per la representació de la mercantil Ricre, SL, contra la sentència de data 22 de març de 1995, dictada pel jutge del Jutjat de Primera Instància número 3 de Carlet, en les actuacions de judici declaratiu de menor quantia número 233/1995, la qual revoquem, accedint a la demanda contra la mercantil Soport Logistic Transport, SL, i condemnant aquesta part a satisfer a l'actora la quantitat de 835.441 pessetes, més els interessos legals des de la interposició de la demanda; i n'absolem Frutas Macario, SL. Respecte de les costes, imposem les de primera instància, causades per l'actora en la seua demanda contra la mercantil Soport Logistic Transport, SL, a aquesta, i la mercantil Ricre, SL, haurà d'assumir les costes causades per Frutas Macario, SL. No fem imposició de costes en aquesta alçada.
  
I atés que és ferma la sentència, amb el certificat literal d'aquesta mateixa resolució i l'ofici corresponent, torneu les actuacions originals al jutjat de procedència perquè hi conste i es complisca.
  
Aquesta és la nostra sentència, de la qual s'unirà un certificat al rotlle, que pronunciem, manem i signem.
  
No s'hi pot interposar recurs de cassació.»
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, Soport Logistic Transport, SL.